CELEX: 62016TA0010
Language: hu
Date: 2018-09-25 00:00:00
Title: T-10/16. sz. ügy: A Törvényszék 2018. szeptember 25-i ítélete – GABO:mi kontra Bizottság („Választottbírósági kikötés – A kutatási, technológiafejlesztési és demonstrációs tevékenységekre vonatkozó hatodik és hetedik keretprogram (2002 – 2006 és 2007 – 2013) – A nyújtott támogatások egy részének visszatérítése iránti kérelmet tartalmazó levelek – Terhelési értesítés – Követelések beszámítása – A keresetlevél kiigazítása – Elfogadhatóság – A kiadások támogatható jellege – Vagyonkezelő tulajdonában lévő pénzeszközök – A költségeknek a szerződő fél könyvelésében történő feltüntetésére irányuló kötelezettség – A szerződő fél letelepedési helye szerinti állam számviteli szabályainak való megfelelés – Jogbiztonság – Jogos bizalom – Jó kormányzás – Átláthatóság – Meghallgatáshoz való jog – Arányosság”)

12.11.2018   
            
            
               HU
            
            
               Az Európai Unió Hivatalos Lapja
            
            
               C 408/46
            
         
      A Törvényszék 2018. szeptember 25-i ítélete – GABO:mi kontra Bizottság
      (T-10/16. sz. ügy) (1)
      
      ((„Választottbírósági kikötés - A kutatási, technológiafejlesztési és demonstrációs tevékenységekre vonatkozó hatodik és hetedik keretprogram (2002 – 2006 és 2007 – 2013) - A nyújtott támogatások egy részének visszatérítése iránti kérelmet tartalmazó levelek - Terhelési értesítés - Követelések beszámítása - A keresetlevél kiigazítása - Elfogadhatóság - A kiadások támogatható jellege - Vagyonkezelő tulajdonában lévő pénzeszközök - A költségeknek a szerződő fél könyvelésében történő feltüntetésére irányuló kötelezettség - A szerződő fél letelepedési helye szerinti állam számviteli szabályainak való megfelelés - Jogbiztonság - Jogos bizalom - Jó kormányzás - Átláthatóság - Meghallgatáshoz való jog - Arányosság”))
      (2018/C 408/58)
      Az eljárás nyelve: angol
      
         Felek
      
      
         Felperesek: GABO:mi (München, Németország) (képviselők: M. Ahlhaus és C. Mayer ügyvédek)
      
         Alperes: Európai Bizottság (képviselők: kezdetben S. Delaude, S. Lejeune és M. Siekierzyńska, később S. Delaude és M. Siekierzyńska)
      
         Az ügy tárgya
      
      Egyrészt a 2015. december 2-i két tájékoztató levélben és egy 1 770 417,29 eurót kitevő követelésről szóló, 2015. december 2-i terhelési értesítésben említett követelés nem létezésének megállapítására irányuló, az EUMSZ 272. cikken alapuló kérelem, másrészt pedig a 2015. december 16-i és 21-i, 2016 január 14-i, április 26-i és május 3-i hét levélben foglalt, a felperes állítólagos tartozása által érintett minden egyes kifizetés beszámítására irányuló beszámítási határozatok, az említett terhelési értesítés és tájékoztató levelek megsemmisítése iránti, az EUMSZ 263. cikken alapuló kérelem.
      
         Az ítélet rendelkező része
      
      
                  1)
               
               
                  Az Európai Bizottság GABO:mi Gesellschaft für Ablauforganisation:milliarium mbH & Co. KG-vel szemben fennálló, a 3241514917. sz. 2015. december 2-i terhelési értesítésben és a 2015. december 2-i két tájékoztató levélben említett követelése megalapozatlan, az „utazások és megbeszélések általános költségvetése” tekintetében bejelentett költségeket, valamint a vonatkozó átalányjuttatásokat illetően.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A felek maguk viselik saját költségeiket.
               
            
         (1)  HL C 111., 2016.3.29.